Lola Eiffel i Chusa Izquierdo tornen a Burjassot amb un taller sobre la Història del Feminisme
2025-07-24

Burjassot inicia la setmana forta dins dels actes programats per a commemorar el Dia Internacional de l’Eliminació de la Violència contra la Dona. Entre ells, divendres que ve 24 de novembre, tindrà lloc un nou taller de conscienciació social a càrrec de la coreògrafa Lola Eiffel i de la historiadora Chusa Izquierdo, les quals tornen a Burjassot després d’haver celebrat amb èxit el taller ‘Elles, nosaltres i els seus llibres’.

El taller gratuït ‘1911. Història del Feminisme’ tindrà lloc, a la Casa de Cultura, a partir de les 10 h, i les persones interessades poden inscriure’s enviant un correu electrònic a accionsocial@burjassot.es. Les places són limitades.

Els tallers impartits per Lola Eiffel Company consten de dues parts: en la part teòrica, les persones assistents s’endinsen en un moment puntual de la història, gràcies a la documentació que faciliten Chusa i Lola. Una vegada adquirida la informació, les integrants del taller abandonen la teoria per a deixar pas al moviment i a les emocions, creant una coreografia col·lectiva entorn del tema del taller que, per a finalitzar, es posa en escena.

Així, en la primera part del taller ‘1911. Història del Feminisme’, les participants coneixeran a fons l’origen del moviment feminista des del punt de vista històric, amb recalcament en el sufragisme i en els principals moviments socials protagonitzats per dones, prenent com a referència l’incendi de la fàbrica de la fàbrica tèxtil Triangle Waist Co, al Nova York de 1911, el qual va causar la mort de 125 treballadores. La idea del taller és posar èmfasi en la reivindicació dels drets de les dones i conéixer l’origen i significat de dues dates clau en el moviment feminista: el 8 de març i el 25 de novembre.

La segona part del taller es materialitzarà en la performance que tindrà lloc, el dissabte 25 de novembre, en la plaça d’Emili Castelar (Ajuntament), entorn de les 12.15 h, just després de la Lectura del Manifest Reivindicatiu amb motiu del Dia Internacional de l’Eliminació de la Violència contra la Dona. Protagonitzada per les persones que han format part del taller i guiades per Lola Eiffel, totes juntes interpretaran una peça en la qual paraules com a feminisme, reivindicació i drets es deixaran sentir a través de la dansa col·lectiva.